open-index/open-wikipedia-markdown huggingface dataset:
TikTok

**„TikTok“** (kin. 抖音; pinjinas – *Daujyn*) – socialinis tinklas, trumpų vaizdo įrašų dalinimosi programėlė. Priklauso Kinijoje įsikūrusiai „ByteDance“.

2023 m. visame pasaulyje „TikTok“ naudojosi daugiau kaip 1,2 mlrd. aktyvių vartotojų, Kinijoje „Douyin“ programėlės versija – dar 750 mln. Ypač populiari tarp paauglių, jaunimo.

„TikTok“ platforma dažniausiai skirta trumpiems, iki minutės trukmės vaizdo įrašams kurti ir peržiūrėti, čia yra daugybė vaizdo filtrų bei muzikinių takelių tokiems įrašams įgarsinti, kurti. Anksčiau programėlė buvo siejama išskirtinai su muzikiniais vaizdo klipais, kuriuose vartotojai šokdavo, dainuodavo ar atkartodavo mėgstamiausių dainų žodžius, joms grojant fone. Dabar šiame socialiniame tinkle turinio kategorijų sąrašas išsiplėtė ir čia galima rasti tiek virusinių iššūkių, tiek trumpų komedijų.

## Istorija

2016 m. rugsėjo mėnesį „ByteDance“ pristatė Kinijos rinkai skirtą trumpų vaizdo įrašų programėlę „Douyin“. Jos populiarumas greitai išaugo. 

2017 m. rugsėjį įmonė išleido užsienio rinkai skirtą programėlės versiją, pavadinimu „TikTok“. Platforma greitai sulaukė didelio susidomėjimo Tailande, Japonijoje ir kitose Azijos šalyse. 

Visgi JAV vartotojai jau buvo pamėgę naudotis tokiu pačiu principu veikiančia platforma „Musical.ly“. Didžiausias dėmesys joje buvo skiriamas 15 sekundžių fonogramos () muzikiniams vaizdo įrašams. Siekdama įtvirtinti savo pozicijas rinkoje, 2017 m. lapkritį „TikTok“ už milijardą JAV dolerių įsigijo pastarąją programėlę. 

Po metų platformos buvo sujungtos – į „TikTok“ perkeltos vartotojų paskyros ir duomenys, o „Musical.ly“ pavadinimo nebeliko. Tiesa, Kinijos rinkai skirta programėlės versija ir toliau egzistuoja bei turi savo pirmtako pavadinimą „Douyin“.

## Išnašos
Michał Hasiuk

**Michalas Hasiukas** (; 1931 m. lapkričio 12 d. – 2021 m. lapkričio 25 d.) – lenkų kalbininkas, baltistas.

## Biografija
1955 m. Poznanės universitete baigė germanistiką. Tais pačiais metais pradėjo dirbti Baltų filologijos katedroje profesoriaus Jano Otrembskio asistentu. Jo paskatintas pradėjo mokytis lietuvių kalbos. 1966 m. apgynė daktaro disertaciją „Lietuvių kalbos tarmių deminutyvai“ (*Deminutiva w dialektach litewskich*), o 1978 m. tapo hab. daktaru apgynęs habilitaciją „Seinų lietuvių šnektos fonologija“ (*Fonologia litewskiej gwary sejneńskiej*).

Jo rūpinimusi ir pastangomis 1988 m. Poznanės universitete įsteigtos lietuvių filologijos studijos. Profesorius studentams dėstė fonetiką, lietuvių kalbos aprašomąją ir istorinę gramatiką, lietuvių kalbos istorijos ir dialektologijos dalykus. 2003 m. studijas pavyko jam dar praplėsti latvių filologija. 1960–1961, 1971 m. stažavo Vilniaus, 1970–1971 m. – Rygos universitete.

## Mokslinė veikla
Organizavo keletą dialektologinių ekspedicijų į Punsko ir Seinų bei Vižainio kraštą, kur rinko Lenkijos lietuvių šnektų medžiagą. Paskelbė straipsnių lietuvių ir latvių fonologijos, Lenkijos lituanistikos istorijos klausimais.

## Įvertinimas
* 2007 m. Ordino „Už nuopelnus Lietuvai“ Riterio kryžius
* 2018 m. Latvijos universiteto garbės daktaras

## Šaltiniai
Rezerpinas

**Rezerpinas** – indolo alkaloidas; tai svarbiausias pietryčių Azijoje augančio nuodingo indinės rauvolfijos (*Rauwolfia serpentina*) augalo alkaloidas. Rezerpiną 1952 m. aptiko vokiečių chemikas J. Miuleris; susintentintas 1956 m. amerikiečių chemiko R. Vudvordo grupės.

Rezerpinas pasižymi nedideliu toksiškumu, stipriu kraujagysles atpalaiduojančiu (hipotenziniu) ir centrinę nervų sistemą raminančiu poveikiu. Dėl šių savybių rezerpinas kartais naudojamas gydant hipertenziją, anksčiau naudotas gydant šizofreniją. Visgi įvairūs tyrimai rodo galimą šio alkaloido kancerogeninį poveikį.

## Išnašos
MFK Vyškov

**MFK Vyškov** () – Čekijos futbolo klubas iš Vyškovo.

## Istorija
Įkurtas 1921 m. Tuo metu vadintas SK Vyškov. Nuo 1993 m. ekipa žaidė šeštos, septintos pakopos pirmenybėse.

Nuo 2002–2003 m. rungtyniavo ketvirtoje pakopoje. Nuo 2014–2015 m. – trečioje pakopoje.

Nuo 2014 m. klubas priklauso Kamerūno verslininkui Kingsley Pungongui.

2020–2021 m. sezone žaidė Trečioje lygoje (Moravijos ir Silezijos zonoje). Joje galutinėje komandų rikiuotėje liko treti, tačiau pagal prarastus taškus buvo pirmi. Dėl to, klubui buvo pasiūlyta dalyvauti Antroje lygoje.

Nuo 2021–2022 m. sezono rungtyniavo Antroje lygoje.

#### Istoriniai pavadinimai
* 1931–1938: SK Vyškov
* 1939–1949: HSK (Hanácký sportovní klub)
* 1949–1953: Sokol Vyškov
* 1953–1966: Slavoj Vyškov
* 1966–1993: TJ Vyškov
* 1993–2011: SK Rostex Vyškov
* 2012: MFK Vyškov

## Pasiekimai
* Negali pasigirti aukštais pasiekimais.

## Stadionas
Stadion za Parkiem, kuris talpina 3 tūkst. žiūrovų yra klubo namų arena.

2021/22 m. sezone klubas pateko į Antrą lygą, tačiau namų rungtynių Vyškove nežaidė. Drnovicės sporto kompleksas, esantis maždaug 5 km nuo Vyškovo, tapo namų stadionu, kai žaidžiamos Antros lygos rungtynės. Klubas ​​žaidė Vyškovo Za Parkem stadione, kuris neatitiko Antros lygos licencijavimo sąlygų.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangų gamintojai
* Macron
* Penalty

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Eišiškių plynaukštė

**Eišiškių plynaukštė** – plynaukštė pietryčių Lietuvoje, Šalčininkų ir Varėnos rajonuose; Lydos plynaukštės šiaurinė dalis. Iš rytų ribojasi su Ašmenos aukštuma, iš pietvakarių – su Nemuno aukštupio žemuma, iš šiaurės – su Pietryčių lyguma.

Būdingas aukštis – 150–200 m. paviršius kalvotas ir banguotas (stambios žemos ir vidutinio aukščio kalvos ir bangos), yra plokščių raguvų. Susidariusi iš sudūlėjusio moreninio smėlio, priemolio ir priesmėlio. Būdingi dirvožemiai: balkšvažemiai, smėlžemiai ir palvažemiai. Paviršiaus reljefas su plačiais tarpgūbriais ir 1–2 km pločio lėkštašlaičiais slėniais. Plynaukštė susidariusi priešpaskutinio Medininkų ledynmečio pabaigoje.

Eišiškių plynaukštė mažai miškinga, tačiau šiaurėje dunkso Stasylų–Šalčininkėlių miškų masyvas. Per metus iškrinta 700–750 mm kritulių. Hidrografinis tinklas retas (0,8 km/km²): teka Šalčia, Verseka, kiti Merkio dešinieji intakai, telkšo Padvarionių ir Butrimonių tvenkiniai.

Eišiškių plynaukštės šiaurinė dalis miškinga (Stasylų–Šalčininkėlių miškų masyvas, plotas apie 44 km²).

## Šaltiniai
MŠK Námestovo

**Futbolo klubas „Námestovo“** arba **MŠK Námestovo** – Slovakijos futbolo klubas iš Namestovo.

## Istorija
Klubo ištakos siekia 1931 m. Žaidė žemesniuose divizionuose.

2020–2021 m. tapo Trečios lygos Vidurio grupės nugalėtojais ir pateko į Antrą lygą.

2021–2022 m. sezone debiutavo Antroje lygoje, kurioje liko paskutinėje (šešioliktoje) vietoje. Po sezono buvo perkelti į žemesnį divizioną.

## Pasiekimai
* **3. Liga (Vidurio Grupė)** *(1993–)*
**  *Nugalėtojai (1):* 2020–21

## Sezonai
Šaltiniai: RSSSF duomenų bazė.

|}

## Emblema

Vaizdas:MŠK Námestovo emblema.png|senoji emblema
Vaizdas:MŠK Námestovo logo.png|dabartinė emblema


## Apranga
;Sportinių aprangų gamos pokyčiai:
* Namuose žaidžia balta apranga.

## Išnašos

## Nuorodos
* facebook paskyra
* druhaliga.sk 
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė (Slovakijos futbolo klubų spalvos)
* RSSSF duomenų bazė (čempionai ir sezonai)
* RSSSF duomenų bazė (taurės finalai)
* RSSSF duomenų bazė (Supertaurės)
FC Rohožník

**Futbolo klubas „Rohožník“** arba **FC Rohožník** – Slovakijos futbolo klubas iš Rohožniko (Rohožník).

## Istorija
Klubo ištakos siekia 1919 m. Žaidė žemesniuose divizionuose. Nuo 2014/15 m. Trečioje lygoje. 

2020–21 m. tapo Trečios lygos nugalėtojais Bratislavos grupėje ir buvo perkelti į Antrą lygą.

2021–22 m. sezone debiutavo Antroje lygoje, kurioje iškovojo tryliktą vietą. Po sezono buvo perkelti į žemesnį divizioną.

#### Pavadinimų kaita
* 1919 - klubo įkūrimas;
* **TJ Rohožník**
* **FC Rohožník** (Football Club Rohožník)

## Pasiekimai
* **3. Liga (Grupė Bratislava)** *(1993–)*
**  *Nugalėtojai (1):* 2020–21

## Sezonai
Šaltiniai: RSSSF duomenų bazė.

|}

## Išnašos

## Nuorodos
* Officiali klubo svetainė 
* facebook paskyra
* drugaliga.sk 
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė (Slovakijos futbolo klubų spalvos)
* RSSSF duomenų bazė (čempionai ir sezonai)
* RSSSF duomenų bazė (taurės finalai)
* RSSSF duomenų bazė (Supertaurės)
Namestovas

**Namestovas** – miestas šiaurinėje Slovakijoje, netoli nuo Lenkijos pasienio, Žilinos krašte. Vyrauja paslaugų sektorius. Gyventojų skaičius 7,8 tūkst. (2021 m.), o absoliuti dauguma – katalikai, slovakai. Šalia yra Oravos tvenkinys ir Oravos kalnai.

## Istorija
Miestas imtas minėti XVI amžiuje, kai buvo masiškai apgyvendintos Oravos žemės, kurios tuo metu priklausė Vengrijos karalystei. Miestas sparčiai augo dėl to, kad prekybiniai keliai vedė į Lenkiją.

Po Pirmojo pasaulinio karo šios teritorijos atiteko Čekoslovakijai.

Miestas labai nukentėjo Antrojo pasaulinio karo metais, bet vėliau buvo atstatytas.

Nuo 1993 m., kai buvo sukurta nepriklausoma Slovakija, tapo šios valstybės dalimi.

## Gyventojai

## Sportas
* MŠK Námestovo (futbolo klubas)
* MŠK „Námestovo“ stadionas, kurio talpa 550 žiūrovų.

## Demografija
Pagal 2001 m. duomenis mieste būta 8 135 gyventojų. 98,65 % buvo slovakai, 0,65 % čekai. Pagal religiją 92,12 % buvo katalikai, 4,95 % be religinės tapatybės ir 0,84 % liuteronai.

## Žinomesni miestelėnai
* Jozef Kabaň (automobilių dizaineris);
* Dušan Tittel (buvęs profesionalus futbolininkas, sužaidęs 45 oficialias rungtynes nacionalinėje rinktinėje);
* Anton Bernolák (1762–1813, slovakų kalbininkas, katalikų kunigas)

## Galerija

File:Summer afternoon at Orava Reservoir.jpg|thumb|Vasarą prie Oravos
File:A sailboat on the Orava Reservoir.jpg|thumb|Oravos tvenkinys
File:Namestovo_winter.JPG|Žiemą prie Oravos
File:Pri Oravskom mori.jpg|thumb|Žiemą prie Oravos
File:Namestovo autumn.jpg|Ruduo
File:Statue of Anton Bernolák on Slanica Isle.jpg|Statula (Anton Bernolák)

## Išnašos

## Nuorodos
* Námestovo miesto svetainė
Strichninas

**Strichninas** – optiškai aktyvus indolo alkaloidas. Pramoniniu būdų išskiriamas iš činčibero (*Strychnos*) genties tropinių augalų sėklų (šiose sėklose jis pagrindinis alkaloidas). Molekulinė masė – 334,42, lydymosi temperatūra – 286–288 °C, o virimo temperatūra – 270 °C.

Pirmąkart ši medžiaga išskirta 1818 m. iš nuodingojo činčibero (*Strychnos nux-vomica*). Šio augalo arealas apima dideles tropikų ir subtropikų teritorijas tarp Indijos ir šiaurinės Australijos. Nuo senų laikų vietiniai gyventojai strichnino preparatais užnuodydavo strėlių antgalius.

1946 m. R. Robinsonas ir V. Prelogas pirmieji nustatė strichnino struktūrą, pirmasis susintetino  R. Vudvordas 1954 m.; 1964 m. P. Kareras išaiškino absoliučią konfigūraciją.

Strichninas labai kartus, gyvūnams nuodingas, sukelia traukulius. Jis blokuoja postsinapsinius membranų glicino receptorius (GlyR). Pirmiausia strichninas pažeidžia stuburo smegenis, paskui centrinę nervų sistemą, paveikia regėjimą, klausą, uoslę, sukelia visų raumenų spazmus, galiausiai gyvūnas uždūsta. Suaugusiajam mirtį gali sukelti 30–100 mg strichnino dozė, o vaikui – 5 mg. Kita vertus, itin nedidelėmis dozėmis šis alkaloidas stimuliuoja pailgųjų smegenų kraujotaką (ją slopina įvairūs narkotikai), be to, sustiprina refleksines organizmo reakcijas. Dėl šių savybių nuo seno buvo naudojamas kaip vaistas, įvardijamas tonizuojančia karčiąja medžiaga.

Strichninas taip pat naudojamas kaip graužikų nuodai.

## Išnašos
Rohožnikas

**Rohožnikas** – miestas vakarinėje Slovakijoje, netoli nuo Bratislavos. Vyrauja paslaugų sektorius. Gyventojų skaičius 3,5 tūkst. (2020 m.), o absoliuti dauguma – katalikai, slovakai. Veikia cemento gamykla.

## Istorija
Gyvenvietė pirmą kartą rašytiniuose šaltiniuose paminėta 1397 m.

Po Pirmojo pasaulinio karo šios teritorijos atiteko Čekoslovakijai.

Nuo 1993 m., kai buvo sukurta nepriklausoma Slovakija, tapo šios valstybės dalimi.

## Gyventojai

## Sportas
* FC Rohožník (futbolo klubas);
* FC „Rohožnik“ stadionas, kurio talpa 1 500 žiūrovų.
* Dziudo klubas;
* Tailandietiško bokso klubas;

## Išnašos

## Nuorodos
* Oficiali miesto svetainė
* SOCCERWAY
* Transfermarkt
FK Humenné

**Futbolo klubas „Humenné“** arba **FK Humenné** – Slovakijos futbolo klubas iš Humenės.

## Istorija
Klubo ištakos siekia 2003 m. Žaidė žemesniuose divizionuose. Nuo 2014/15 m. Trečioje lygoje. 

2020–2021 m. tapo Trečios lygos nugalėtojais Rytų grupėje ir buvo perkelti į Antrą lygą.

2021–2022 m. sezone debiutavo Antroje lygoje, kurioje iškovojo šeštą vietą.

## Pasiekimai
* **3. Liga (Grupė Rytai)** *(1993–)*
**  *Nugalėtojai (1):* 2020–2021 m.

## Sezonai
Šaltiniai: RSSSF duomenų bazė.

|}

## Spalvinė gama
Klubo spalvinė gama – geltona ir mėlyna.

## Apranga
;Sportinės aprangos pokyčiai:
* Namuose žaidžia geltona mėlyna apranga. 

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* drugaliga.sk
* Transfermarkt
* YouTube platforma
* Globalsportsarchive
Nacionalinė Asamblėja (Prancūzija)

**Nacionalinė Asamblėja** (), arba **Nacionalinis Susirinkimas** – Prancūzijos parlamento žemieji rūmai. Aukštieji rūmai yra Senatas.

Nacionalinę Asamblėją sudaro 577 nariai (deputatai), kurių kiekvienas yra renkamas vienmandatėje rinkimų apygardoje. Kiekvienoje apygardoje deputatai renkami dviejų turų sistema. Jai vadovauja pirmininkas, paprastai iš didžiausios atstovaujamos partijos, kuriam padeda vicepirmininkai iš viso atstovaujamo politinio spektro. Nacionalinės Asamblėjos kadencija trunka penkerius metus, tačiau Prancūzijos prezidentas gali paleisti Asamblėją (t. y. paskelbti naujus rinkimus).

Oficiali Nacionalinės Asamblėjos būstinė yra Burbonų rūmai kairiajame Senos upės krante.

Nacionalinė Asamblėja rinko Prancūzijos prezidentą Trečiosios Respublikos laikotarpiu (1870–1940 m.).

## Pastabos

## Šaltiniai

## Nuorodos
*  (prancūzų k.)
Tubokurarino chloridas

**Tubokurarino chloridas** – izochinolino eilės alkaloidas.

Išskiriamas iš Pietų Amerikoje augančių *[[Chondodendron tomentosum]]* lianų sirupo pavidalo ekstraktų. Indėnai iš lianų paruošdavo kurarės ekstraktą, kuriame pamirkydavo strėlių antgalius.

Pirmąkart grynas tubokurarino chloridas išskirtas 1935 m., o tikslią struktūrą 1970 m. išaiškino A. Everetas, L. Lou ir S. Vilkinsonas.

Tubokurarino chlorido fiziologinis poveikis pasireiškia šiam alkaloidui įvairiu lygiu blokuojant nervinių impulsų perdavimą įvairiems raumenims ir juos atpalaiduojant. Tubokurarino chlorido poveikį galima tiksliai reguliuoti, parenkant reikiamas preparato dozes. Kaip parodė tyrimai, didinant dozes, paskutiniai paralyžiuojami kvėpavimo raumenys.

Buvo susintetinta daug tubokurarino chlorido analogų, juos tiriant paaiškėjo, jog tam, kad būtų pasiektas panašus poveikis, į sintezuojamus junginius reikia įvesti du katijoninius centrus, tarp kurių būtų 1,4-1,5 nm atstumas. Iš tokių preparatų trumpiausiu poveikiu (5-10 min.) pasižymi ditilinas (paties tubokurarino chlorido poveikis trunka 20-40 min.).

## Išnašos
Olympic Taškent

**Taškento „Olympic“**, o trumpai **Olympic** – Uzbekijos futbolo klubas iš Taškento. 

Namų rungtynes žaidžia JAR stadione, talpinančiame 8 460 žiūrovus.

## Istorija
Klubas įkurtas 2021 m. Startavo antros pakopos pirmenybėse ir liko treti. Pirmą pergalę profesionaliame futbole klubas iškovojo 2021 m. kovo 28 d., kai namuose rezultatu 2-1 nugalėjo „Oqtepa“ ekipą.

Pereinamosiose rungtynėse dėl patekimo į Superlygą kovojo su aukšiausiosios lygos dalyviais Mubareko „Maš'al“. „Olimpiko“ futbolo klubas nugalėjo varžovus rezultatu 3-1 ir pateko į Superlygą.

2022 m. rungtyniavo Superlygoje.

## Pasiekimai

## Sezonai

|}
* šaltiniai:

## Išnašos

## Nuorodos
* [ Oficiali klubo svetainė]
* SOCCERWAY 
* FLASHSCORE 
* Transfermarkt 
* teams.by (2021 m. Superlyga)
* Globalsportsarchive
Jaipanas

**Jaipanas** () − miestas rytų Uzbekistane, Ferganos vilajete. Mieste veikia lengvosios pramonės įmonės.

## Istorija
Jaipanas buvo kaimu (kišlaku) Ferganos slėnyje. Priklausė Kokando chanatui nuo 1709 iki 1876 m. Vėliau šios teritorijos pripažino Rusijos imperijos valdžią. Tarybiniais metais, 1958 m. gegužės 8 d., kišlakui suteiktas miesto tipo gyvenvietės statusas. Nuolat augo ir 1975 m. sausio 6 d. tapo miestu.

## Sportas
* FK Turon Yaypan („Turano“ futbolo klubas);
* Jajpano miesto arba „Uzbekistano“ stadionas, kuris talpina 4,5 tūkst. žiūrovų.

## Šaltiniai
Skuodo amatų ir paslaugų mokykla

**Skuodo amatų ir paslaugų mokykla** – valstybinė profesinio mokymo įstaiga, teikianti pirminį ir tęstinį profesinį mokymą, įsikūrusi Laisvės g. 69, Skuode. Įstaigos kodas – 111967488. Mokyklos steigėja – LR švietimo ir mokslo ministerija.

Amatų ir paslaugų mokykla Skuode įkurta 2002 m. Šio profilio mokykla yra vienintelė Skuodo rajone, nutolusi nuo artimiausių profesinių mokyklų daugiau kaip 50 km. Mokykloje 2020–2021 mokslo metais mokėsi 178 mokiniai, dirbo 18 mokytojų.

## Mokymo programos

Įstaigoje ruošiami specialistai: apdailininkai (statybininkai), kirpėjai, kaimo turizmo organizatoriai, mechanikai, technikos priežiūros verslo darbuotojai. Mokykloje rengiami būsimieji B ir C1 kategorijų vairuotojai, traktorininkai.

## Direktoriai
* Egida Skurdauskienė 

## Žymūs pedagogai
* Stasys Vainoras, pedagogas, politikas

## Šaltiniai

## Nuorodos
* Sąrašas:Lietuvos profesinio mokymo įstaigos
* Oficiali svetainė
* Skuodo amatų ir paslaugų mokykla *facebook.com*
Jaseva

**Jaseva** (, ) – kaimas Baltarusijoje, 10 km į pietvakarius nuo Pastovių.

## Istorija

LDK laikais buvo Korsakų giminės valda. XIX–XX a. buvo Jasevos valsčius.

## Šaltiniai
Balzamas

:: *Apie alkoholinį gėrimą žr. [[Balzamas (gėrimas)]].*

**Balzamas** ( – „kvapioji derva“) – gamtinis kvapus klampus skystis, kurį sudaro eteriniai aliejai, dervos ir aromatiniai junginiai (vanilinas, cinamono rūgštys, benzenkarboksirūgštis, jų esteriai, aldehidai, ketonai, alkoholiai). Išgaunamas sakinant augalus, presuojant jų lapus, kamienus. Naudojamas medicinoje, optikoje, kosmetikos ir parfumerijos pramonėje.

Senovėje balzamai ir kitos medžiagos buvo taip pat naudojamos mirusiųjų balzamavimui.

## Šaltiniai
Balzamavimas

**Balzamavimas** – specialus mirusio kūno ir jo organų paruošimas, siekiant išlaikyti kūną ar organus nuo biologinio irimo. Tai mirusiojo kūno apsaugojimas nuo puvimo, suleidžiant į jo kraujagysles ir ertmes specialiųjų medžiagų ar įmirkant jį skysčiais, stabdančiais puvimą. Balzamavimas laikomas viena iš sudėtinių tanatopraktikos dalių. Šiais laikais balzamavimo esmė – pašalinti iš kūno nereikalingus skysčius, dezinfekuoti ir išlaikyti kūną natūraliai gražų, kol su juo atsisveikina artimieji.

## Istorija

Senovės Egipte balzamavimui buvo naudoti įvairūs balzamai (iš čia ir procedūros pavadinimas). Prieš balzamuojant per nosies ertmę būdavo pašalinamos smegenys. Toliau kūnas būdavo mumifikuojamas. Mumifikavimas yra vienas iš balzamavimo pavyzdžių, tačiau ne vienintelis.

XVIII a. Škotijos chirurgas William Hunter sukūrė šiuolaikinį balzavimo metodą. Naujaisiais laikais balzamavimui dažniausiai naudojamas formalinas. Dabar balzamavimas yra cheminiu būdu žmogaus palaikų parengimas sulėtinant jų irimą ir atstatant natūralią išvaizdą, kol artimieji galės atsisveikinti su velioniu. Mumifikavimo tikslas Senovės Egipte buvo paruošti mirusįjį pomirtiniam gyvenimui, išimant iš jo vidaus organus, išdžiovinant ir į vytarus suvyniojant kūną. Dabar balzamuojant mirusiojo kūną jo vidaus organai nėra išimami.

## Asmenybės

Nuo XIX a. kai kurie žymūs žmonės buvo balzamuoti nepalaidojant jų. Daugiausia tai buvo politikai (ypač socialistinių šalių), kurių palaikai saugomi mauzoliejuose:
* Vladimiras Leninas (1870–1924), Maskva, TSRS
* Mustafa Kemalis Atatiurkas (1881–1938), Ankara, Turkija
* Ho Ši Minas (1890–1969), Hanojus, Vietnamas
* Čan Kaiši (1887–1975), Dzihu, Taivanas
* Mao Dzedongas (1893–1976), Pekinas, Kinija
* Kim Ir Senas (1912–1994), Pchenjanas, Šiaurės Korėja
* Kim Čen Iras (1941?–2011), Pchenjanas, Šiaurės Korėja


00 1897 Red Square in Moscow.jpg | Lenino mauzoliejus
Ho Chi Minh Mausoleum at night.jpg | Ho Ši Mino mauzoliejus
2010 CHINE (4547785091).jpg | Mao Dzedongo mauzoliejus
Kumsusan Memorial Palace, Pyongyang.jpg | Kumsusano mauzoliejus (Kim Ir Seno ir Kim Čen Iro)


## Šaltiniai
Zahača

**Zahača** (, ) – kaimas Baltarusijoje, 3 km į pietvakarius nuo Pastovių.

## Istorija

XIX–XX a. buvo Jasevos valsčiaus centras.

## Šaltiniai
Užunarotė

**Užùnarotė**  (, ) – agromiestelis Baltarusijoje, 26 km į pietvakarius nuo Medilo, prie Naročiaus ežero.

## Istorija

LDK laikais buvo Sulistrovskių valda. XIX a. minimas miestelis ir smuklė, Švenčionių apskrities Užunarotės valsčiaus centras.

1966 m. prie Užunarotės prijungtas Bliznikų kaimas.

## Šaltiniai
Varapajevos valsčius

**Varapajevos valsčius** () – buvęs administracinis-teritorinis vienetas dabartinėje šiaurės Baltarusijos teritorijoje. Centras – Varapajeva.

## Istorija

Įkurtas 1927 m. balandžio 1 d. iš dalies Pastovių valsčiaus. II pasaulinio karo metu panaikintas.

## Šaltiniai
Batrachotoksinas

**Batrachotoksinas** – alkaloidas, 5α-pregnano ir pirolkarboksirūgšties darinys. Tai neurotoksinas, kurio esama nuodingųjų *[[Phyllobates]]* genties varlių odoje; viena nuodingiausių gamtoje aptinkamų medžiagų. Dėl šio alkaloido poveikio negrįžtamai didėja neuronų membranų atrankus laidumas natrio jonams.

Anglų keliautojas Č. Kočreinas, susidūręs su Kolumbijos indėnais, kurie nuodingomis vietinių varlių išskyromis užnuodydavo strėlių antgalius, 1824 m. pirmąkart aprašė nuodingąsias šios medžiagos savybes. Junginio struktūrą pirmoji 1969 m. nustatė amerikiečių mokslininkų grupė; tai ji padarė iš 8000 *[[Phyllobates aurotaenia]]* rūšies varlių išgavusi pakankamą nuodų kiekį. Tyrimai atskleidė batrachotoksino steroidinę cis-formą tarp A/B ir C/D žiedų, taip pat paaiškėjo, kad 3-oje padėtyje esama neįprasto pusiau acetalinio fragmento.

## Išnašos
FC Garedži

**„Garedžo“ futbolo klubas** – Gruzijos futbolo klubas iš Sagaredžo. Angliškuose šaltiniuose žinomas **Football Club Garejo Sagarejo**, o trumpai – **FC Garejo Sangarejo** pavadinimu. Kartais minimas **FC Gareji**.

Namų rungtynes žaidžia Centriniame miesto stadione. Stadiono talpa iki 2018 m. pradėtos rekonstrukcijos buvo 2 tūkst. žiūrovų.

## Istorija
Klubas įkurtas 1960 m. Nuo 1990 m. yra keletą sezonų žaidė antroje ir trečioje pakopoje.

2021 m. debiutavo Erovnuli Liga 2 (II). 2021 m. užėmė ketvirtą vietą iš dešimties dalyvių. 2021 m. Gruzijos futbolo taurės turnyre pasiekė ketvirtfinalį, kuriame nusileido aukščiausioje lygos „Saburtalo“ klubui. 2024 m. sezone tapo Antros lygos nugalėtojais ir pateko į stipriausią šalies futbolo divizioną. 

2025 m. sezone debiutavo Erovnuli Lyga. Debiutantai tarp dešimties dalyvių liko devintoje vietoje. Dėl išlikimo kovojo pereinamosiose rungtynėse.

## Pasiekimai
; **Erovnuli Liga 2:**
* **Nugalėtojai (1):** 2024 m.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Lučiojaus valsčius

**Lučiojaus valsčius** (, ) – buvęs administracinis-teritorinis vienetas dabartinėje šiaurės Baltarusijos teritorijoje. Centras – Lučiojus.

## Istorija

Įkurtas XIX a. Vilniaus gubernijoje. 1927 m. balandžio 1 d. prijungta dalis Mankonių valsčiaus ir dalis Pastovių valsčiaus, o dalis Lučiojaus valsčiaus priskirta Dunilovo valsčiui.

|-
| 1869 m. || || 4415 || 304 kiemai  || || 51
|-
| 1874 m. || || 3522 || 304 kiemai  || 4 seniūnijos || 32
|-
| 1880 m. || || 3567 || 304 kiemai  || 4 seniūnijos || 31
|-
| 1885 m. || || 3629 || 304 kiemai  || 4 seniūnijos || 31
|-
| 1890 m. || || 3688 || 304 kiemai  || 4 seniūnijos || 31
|}

## Vadovai
* A. Tanana, 1884–1887 m.
* U. Gankevičius, nuo 1887 m.

## Suskirstymas

## Gyvenvietės

Valsčiaus gyvenvietės 1870 m. (skliausteliuose – baltarusiškai):

* Alešyna *(Алешына)*, plv.
* Chralai *(Хралы)*, k.
* Civuncai *(Цівунцы)*, k.
* Čaškauščyna *(Чашкоўшчына)*, k.
* Daškos *(Дашкі)*, kolonija
* Dėmešai *(Дземяшы)*, k.
* Didžioji Giniava *(Гінева Вялікае)*, k.
* Fiarkos *(Фяркі)*, k.
* Gaurilavičiai *(Гаўрылавічы)*, k.
* Greičiava *(Грэйцева)*, k.
* Karpavičiai *(Карпавічы)*, k.
* Kauzonys *(Коўзаны)*, k.
* Kaznadzejava *(Казнадзеява)*, k.
* Kebneva *(Кебнева)*, k.
* Kralikai *(Кролікі)*, k.
* Krutkos *(Круткі)*, k.
* Kukišiai *(Кукішы)*, k.
* Lamižyna *(Ламіжына)*, k.
* Lisicos *(Лісіцы)*, k.
* Lučiojus *(Лучай)*, mstl., dv.
* Macurai *(Мацуры)*, k.
* Macurkos *(Мацуркі)*, k.
* Mažoji Giniava *(Гінева Малое)*, k.
* Navasiolkos *(Навасёлкі)*, k.
* Ožiūnai *(Ажуны)*, k.
* Piaščakai *(Пяшчакі)*, kolonija
* Puckava *(Пуцькава)*, k.
* Rudzevičiai *(Рудзевічы)*, k.
* Senadvaris *(Стары Двор)*, kolonija
* Skvarcava *(Скварцова)*, kolonija
* Staryna *(Старына)*, k.
* Šafarava *(Шафарова)*, k.
* Vainiauka *(Войнеўка)*, k.
* Vasevičiai *(Васевічы)*, kolonija
* Žilinskai *(Жылінскія)*, k.


## Šaltiniai
Lučiojus

**Lučiójus**  (, ) – kaimas Baltarusijoje, Vitebsko srities Pastovių rajone, prie Lučiojaus ežero, 18 km nuo Pastovių.

## Istorija

XIX a. buvo dvaras ir miestelis. XIX–XX a. buvo Lučiojaus valsčiaus centras.

## Šaltiniai
Bendoriškės

**Bendoriškės** – buvęs kaimas Marijampolės savivaldybėje, tarp Sasnavos ir Trakiškių.

## Gyventojai

## Šaltiniai
Lydymas (Glitiškės)

**Lydymas** – buvęs kaimas Vilniaus rajono savivaldybėje, 2 km į rytus nuo Glitiškių.

## Gyventojai

## Šaltiniai
Medinėlė

**Medinėlė** – buvęs kaimas Biržų rajono savivaldybėje, 1 km į pietvakarius nuo Virškupėnų.

## Gyventojai

## Šaltiniai
Padvariečiai (Nemunėlio Radviliškis)

**Padvariečiai** – kaimas Biržų rajono savivaldybėje, 4 km į pietvakarius nuo Nemunėlio Radviliškio.

## Istorija

Kaimas buvo panaikintas 1984 m., tačiau atkurtas 2018 m.

## Gyventojai

## Šaltiniai
Pleteriškė

**Pleteriškė** – kaimas Jurbarko rajono savivaldybėje, 5 km į šiaurės rytus nuo Vadžgirio.

## Istorija

Kaimas minimas XX a. tarpukariu, bet buvo panaikintas 1971 m. Atkurtas 2017 m.

## Gyventojai

## Šaltiniai
Pleteriškė (Zarasai)

**Pleteriškė** – buvęs viensėdis Zarasų rajono savivaldybėje, netoli Smalvų.

## Gyventojai

## Šaltiniai
Elvira Öberg

**Elvira Eberg** (, g. 1999 m. vasario 26 d. Kirunoje, Švedijoje) – švedų biatlonininkė, olimpinė čempionė estafetėje, pasaulio čempionė masinio starto lenktynėse. Švedų biatlonininkės, olimpinės ir pasaulio čempionės Hanos Eberg sesuo. 

## Karjera
Biatlonu užsiima nuo 2006 m. Švedijos rinktinėje nuo 2017 m. Nuo 2017 iki 2019 m. dalyvavo jaunių ir jaunimo čempionatuose, IBU taurėje. 2018 m. pasaulio jaunių čempionate Otepėje laimėjo 3 aukso medalius. 2019–2020 m. sezone Estešunde debiutavo pasaulio taurės varžybose, užėmė dvyliktą vietą sprinte. Ten pat iškovojo savo pirmąjį pasaulio taurės medalį – bronzą estafetėje. 2020 m. debiutavo pasaulio čempionate Antholce, buvo penkta estafetėje. 2020–2021 m. sezone iškovojo savo pirmąjį pasaulio taurės medalį asmeninėse rungtyse – bronzą sprinte Kontiolahtyje. Ten pat iškovojo ir pirmąją pergalę – tapo čempione estafetėje. 2021–2022 m. sezone iškovojo savo pirmąją pergalę asmeninėse rungtyse – tapo čempione persekiojimo lenktynėse Ansi. 2022 m. debiutavo Pekino olimpinėse žaidynėse, tapo čempione estafetėje, iškovojo du sidabro medalius asmeninėse rungtyse. 2021–2022 m. pasaulio taurės bendroje įskaitoje užėmė antrą vietą. 2025 m. pasaulio čempionate tapo čempione masinio starto lenktynėse.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Išnašos

## Nuorodos
* Elvira OEBERG, The Biathlon Family, IBU (angl.)
Šauliai (Prienai)

**Šauliai** – kaimas Prienų rajono savivaldybėje, 3 km į šiaurės vakarus nuo Klebiškio.

## Istorija

Kaimas buvo panaikintas 1982 m., tačiau 2017 m. buvo atkurtas.

## Gyventojai

## Šaltiniai
Tirkšliai (kaimas)

**Tirkšliai** – kaimas Mažeikių rajono savivaldybėje, 1 km į pietryčius nuo Tirkšlių miestelio.

## Istorija

Bendravardis kaimas prie Tirkšlių miestelio minimas XX a. tarpukariu, po to buvo panaikintas. Atkurtas 2018 m.

## Gyventojai

## Šaltiniai
Tvarkai (Molėtai)

**Tvarkai** – viensėdis Molėtų rajono savivaldybėje, 2 km į pietus nuo Avilčių.

## Istorija

1982 m. Tvarkų kaimas buvo panaikintas, tačiau 2017 m. atkurtas kaip viensėdis.

## Gyventojai

## Šaltiniai
Žardeliai (Joniškis)

**Žardeliai** – buvęs kaimas Joniškio rajono savivaldybėje, 3 km į vakarus nuo Kriukų.

## Gyventojai

## Šaltiniai
Parausėliai

**Parausėliai** – kaimas Vilkaviškio rajono savivaldybėje, 3 km į pietvakarius nuo Keturvalakių.

## Istorija

1977 m. kaimas buvo panaikintas, tačiau 2018 m. atkurtas.

## Gyventojai

## Šaltiniai
Urboniškis (Biržai)

**Urboniškis** – viensėdis Biržų rajono savivaldybėje, 7 km į pietryčius nuo Biržų.

## Istorija

Viensėdis žymimas XX a. tarpukariu, sovietmečiu nebeaptinkamas. Atkurtas 2018 m.

## Gyventojai

## Šaltiniai
Dubaklonis II

**Dubaklonis II** – kaimas Varėnos rajono savivaldybėje, 2 km į rytus nuo Nedzingės, tarp Kucakiemio šiaurėje ir Vartavalakio pietuose. Pietvakariuose telkšo Karužų ežeras.

## Etimologija
Pavadinimas greičiausiai kilęs iš šaknies *dub-*, reiškiančios dubumą, įdubą, ir žodžio *klónis* („slėnis, dauba“).

## Istorija

Kaimas įkurtas 2017 m., padalinus ankstesnį Dubaklonio kaimą.

## Šaltiniai
Guobos (Pagiriai)

**Guobos** – kaimas Vilniaus rajono savivaldybėje, 3 km į šiaurės rytus nuo Šventininkų. Pietrytinė kaimo dalis yra Vilniaus miesto savivaldybėje.

## Istorija

Buvęs kaimas, XX a. pabaigoje prijungtas prie Vilniaus miesto, bet XXI a. atkurtas rajono ribose.

## Gyventojai

## Šaltiniai
Karčiupis (Pravieniškės)

**Karčiupis** – kaimas Kaišiadorių rajono savivaldybėje, 2 km į vakarus nuo Pravieniškių, prie Kauno–Vilniaus geležinkelio, ruože tarp Palemono ir Pravieniškių gyvenviečių. Yra Karčiupio geležinkelio stotelė, pietinė kaimo dalis už geležinkelio priklauso Rumšiškių seniūnijai.

## Istorija

Gyvenvietė įkurta 2016 m.

## Gyventojai

## Šaltiniai
Drebulynė (Jurbarkai)

**Drebulynė** – kaimas Jurbarko rajono savivaldybėje, 2 km į šiaurės vakarus nuo Žindaičių.

## Istorija

Kaimas įkurtas 2017 m.

## Šaltiniai
Kalifornijos vėliava

**Kalifornijos vėliava** – vienas oficialių Kalifornijos simbolių.

JAV Kalifornijos valstijos vėliava istoriškai vadinama „lokio vėliava“. Ji yra trumpai gyvavusios Kalifornijos respublikos (1846 m.), vadintos „Lokio vėliavos respublika“, įsikūrusios paskelbus nepriklausomybę nuo Meksikos, vėliavos variantas.

Kalifornijoje ruduoju lokiu buvo žavimasi. 1846 m. jis tapo Kalifornijos respublikos Amerikos sukilėlių prieš Meksikos nepriklausomybę vėliavos simboliu. Vėliau tai padėjo pagrindus Kalifornijos valstijos vėliavai.

## Išnašos
Būriškės (Akmenė)

**Būriškės** – buvęs kaimas Akmenės rajono savivaldybėje, 4 km į pietryčius nuo Papilės, dešiniajame Ventos krante.

## Gyventojai

## Šaltiniai
Gaugariai (Akmenė)

**Gaugariai** – buvęs kaimas Akmenės rajono savivaldybėje, 5 km į šiaurės vakarus nuo Akmenės.

## Gyventojai

## Šaltiniai
Woops!

**Woops!** – amerikietiška postapokaliptinė situacijų komedija, kuri buvo rodoma FOX televizijos kanalu nuo 1992 m. rugsėjo 27 d. iki gruodžio 6 d. Serialą sukūrė Gary Jacobs, o prodiusavo „Witt/Thomas Productions“ kartu su „Touchstone Television“.

## Trumpa apžvalga
Serialo centre – šeši pasaulinį branduolinį holokaustą išgyvenę žmonės. Jie visi kartu gyvena apleistame vienkiemyje, bandydami išgyventi ir atkurti civilizaciją. Iš viso buvo sukurta trylika serijų, tačiau tik dešimt buvo parodyta, prieš FOX atšaukiant šį serialą. 2002 m. liepos mėn. žiniasklaidos įmonė „TV Guide“ serialą „Woops!“ pavadino 42-ąja pagal blogumą visų laikų televizijos laida.

## Veikėjai
* **Markas Bradokas** () – buvęs mokyklos mokytojas ir laidos pasakotojas, rašęs savo žurnale. Pirmoji serija daugiausiai dėmesio skiria Markui, parodo, kaip jis baigia pamokas ir deda įnašą į banką, kai tuo metu sušvinta šviesos blyksnis (įvyksta branduolinis sprogimas). Viskas virsta griuvėsiais, išlieka tik Markas ir jo automobilis Volvo (juokaujama, kad Volvo gamina geros kokybės automobilius ir turi saugaus automobilio reputaciją.)
* **Džekas Konorsas** () – buvęs benamis ir puikus juokdarys. Džekas atskleidė, kad išgyveno branduolinį karą, nes miegojo po greitkelio viaduku, kurio konstrukcija išsaugojo Džeko gyvybę. Vyras apsidžiaugė radęs ūkį, nes jis nebebus benamis.
* **Alisa Makonel** () – feministė, karšto charakterio moteris. Ji dirba knygyne, kuris pastatytas septintajame dešimtmetyje ir įrengtas rūsyje. Ji nuėjo į rūsį pasiimti šviežio vyniotinio, kai įvyko branduolinis sprogimas ir taip išgyveno.
* **Frederikas Rosas** () – buvęs biologas. Jo puikios mokslo žinios labai svarbios bendruomenės išlikimui. Jis ironiškai galvojo, kad yra paskutinis juodaodis, išgyvenęs branduolinį karą. Frederikas mėgavosi baltaodžių draugija ir gyvenimu ūkyje.
* **Siuzana Skilman** () – kirpyklos darbuotoja. Pateikiamas šviesiaplaukės stereotipas, nors ji aiškiai buvo rudaplaukė.
* **Kurtisas Thorpas** () – buvęs drąsiai rizikuojantis kapitalistas. Jam sunku prisitaikyti prie gyvenimo ūkyje, nes jame nereikia daugumos verslo įgūdžių.

## Serijos

## Išnašos

## Šaltiniai
* Cotter, Bill (1997). The Wonderful World of Disney Television. Hyperion Books. pp. 434–435.
* http://www.tvobscurities.com/articles/10outlandish/tvobscurities.com. 2004-01-01. Nuoroda tikrinta 2021-12-08.
* Iš JAV autorių teisių biuro katalogo: https://cocatalog.loc.gov/cgi-bin/Pwebrecon.cgi?DB=local&PAGE=First"United States Copyright Office. Nuoroda tikrinta 2017-06-26.

## Nuorodos
*
Chininas

**Chininas** – alkaloidas, gaunamas iš chininmedžio žievės; bespalviai kartūs kristalai. Tai nuodinga medžiaga, ji pasižymi geru tirpumu organiniuose tirpikliuose, lengvai oksiduojasi.

Chinino molekulinė masė yra 324,4, o lydymosi temperatūra – 177,7 °C. Chinino molekulę sudaro 6-metoksichinolino žiedas, kurio ketvirtoje padėtyje per asimetrinį funkcionalizuotą hidroksigrupe anglies atomą jungiasi 3-vinilchinuklidinas (1-azabiciklo[2.2.2]oktanas).

Jėzuitų misionieriai pastebėjo, kad Peru ir Bolivijos indėnai chininmedžio žievę naudoja maliarijai gydyti. 1639 m. jie šią žievę, kaip antimaliarinį preparatą, pirmieji atgabeno į Europą; dėl to preparatas buvo pramintas jėzuitų žieve, o sutrintos formos – jėzuitų milteliais.

1820 m. iš chininmedžio žievės buvo pirmąkart išskirtas grynas chininas; tai padarė prancūzų farmakologai P. Peltjė ir Ž. Kaventu. Vokiečių chemikas P. Rabbe 1907 m. išaiškino šio alkaloido struktūrą. Susintetino R. Vudvordas 1945 m.

Chininas veiksmingai naikina maliarines plazmodijas, kurios dauginasi eritrocituose, jas veikia, slopindamas jų DNR replikaciją bei RNR transkripciją. Be to, kai kada chininas naudojamas širdies ligoms gydyti, akušerijoje. Dėl chinino poveikio slopsta centrinės nervų sistemos veikla, mažėja kūno temperatūra, silpnėja širdies raumens darbas.

Kaip adsorbciniai indikatoriai, medicinoje ir cheminėje analizėje naudojamos chinino druskos.

## Išnašos
Islandijos futbolas 2022 m.

**[[Islandija|Islandijos]] futbolo varžybos [[2022]] m.**
*  prasidėjo 2022 m. balandžio 18 d., o baigėsi 2022 m. spalio 29 d. 
* s turnyras prasidėjo 2022 m. pavasarį, finalas įvyko 2022 m. spalio 1 d.
* s turnyro rungtynės įvyko 2022 m. balandžio 10 d.

## Supertaurės rungtynės
----

*  🏆  nugalėjo varžovus rezultatu 1-0 ir iškovojo trofėjų.
-----

## 2022 m. Besta deild
* **[[Islandijos aukščiausioji futbolo lyga|Besta deild]]** – aukščiausioji futbolo lyga.
* Čempionatas vyko pandemijos sąlygomis. Jame dalyvavo 12 komandų.

Komandos:
# **[[KR Reykjavík|KR Reykjavik]]**
# **[[Breiðablik UBK|Breiðablik]]**
# **[[FH Hafnarfjörður]]**
# **[[Stjarnan FC|Stjarnan]]**
# **[[KA Akureyri]]**
# **[[Valur Reykjavík]]**
# **[[Keflavík ÍF|Keflavik]]**
#  **[[Víkingur Reykjavík]]** – ginantys čempionų titulą;
# **[[Leiknir Reykjavík]]**
# **[[ÍA Akranes]]**
#  **[[Fram Reykjavik]]** – (pateko iš 2021 m. 1. deild karla);
#  **[[ÍB Vestmannaeyja|IBV]]** – (pateko iš 2021 m.1. deild karla);

Pokyčiai:
*  **[[Fram Reykjavik]]** tapo pirmenybių nugalėtojais ir pateko į aukščiausią šalies lygą.
*  **[[ÍB Vestmannaeyja|IBV]]** liko antroje vietoje, tačiau pateko į aukščiausią lygą.
*  **[[HK Kópavogur]]** (iškirto po 2021 m. sezono);
*  **[[Fylkir Reykjavík]]** (iškirto po 2021 m. sezono);

### Galutinė lentelė


## 2022 m. 1. deild karla
* **1. deild karla** arba **Lengjudeildin** – antros pakopos pirmenybės. Vyko pandemijos sąlygomis.
* 2022 m. dalyvavo 12 komandų.
### Galutinė lentelė

## 2022 m. [[Islandijos futbolo taurė]]
* **s turnyras** prasidėjo 2022 m. pavasarį, finalas įvyko 2022 m. spalio 1 d.
### Finalo rungtynės
----

* **[[Víkingur Reykjavík]] nugalėjo varžovus rezultatu 3:2 ir iškovojo šalies futbolo taurę.**
----

## 2022 m. [[Islandijos futbolo lygos taurė|Lygos taurė]]
* **2022 m. [[Islandijos futbolo lygos taurė]]**, tai 27-asis priešsezoninis turnyras.

### Finalo rungtynės
----

* FH Hafnarfjörður rezultatu 2:1 nugalėjo Víkingur Reykjavík ir iškovojo Islandijos futbolo lygos taurę.
----

## Šaltiniai

## Nuorodos
* RSSSF duomenų bazė
* Oficiali svetainė (islandų kalba) ksi.is
* RSSSF duomenų bazė (2022 m. sezonas)
* Soccerway (2022 m. aukščiausia lyga)
* Soccerway (2022 m. II pakopa)
* fctables.com (Turnyrinės lentelės)
Matheus de Souza Marcondele

**Mateušas de Suza Markondelė** (*Matheus de Souza Marcondele*; g. 1996 m. balandžio 27 d.; Marilija, San Paulo valstija) – Brazilijos futbolininkas, saugas. Lietuvoje atstovavo Kauno rajono „Hegelmann“ klubui.

## Karjera
Žaidė gimtojoje Brazilijoje. Gimtinėje nuo 2016 m. atstovavo gimtojo miesto Marilia Atlético Clube (Marilia AC), o vėliau Grêmio Osasco Audax (GO Audax) ir Associação Atlética Ponte Preta (AA Ponte Ptreta) klubams.

Atakuojančio plano saugas į Lietuvą atvyko iš San Paulo „Audax“ klubo.

### [[FC Hegelmann Litauen|Hegelmann Litauen]]
2021 m. gruodžio mėn. pranešta, kad tapo „Hegelmann Litauen“ klubo nariu.

2022 m. kovo 5 d. debiutavo naujoje komandoje A lygos rungtynėse prieš FK Kauno Žalgiris.

2022 m. liepos 16 d. pelnė įvartį rungtynėse prieš Jonavos klubą. Po jo įvarčio rezultatas tapo 1:0. Galutinis rungtynių rezultatas 6-0.

2022 m. rugsėjo 2 d. rungtynėse prieš FK Panevėžys pelnė įvartį ir išlygino rezultatą 1:1. Rungtynės taip ir baigėsi (1-1).

2023 m. sausio 3 d. tapo žinoma, kad žaidėjas palieka klubą.

### [[FC Gagra]]
2023 m. vasario mėn. tapo žinoma, kad žaidėjas persikėlė į Gruziją ir atstovaus „Gagrų“ klubui.

Nuo 2024 m. rungtyniavo gimtinėje, kur atstovavo Grêmio Prudente, o nuo 2025 m. rungtyniavo Marília AC.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; **su [[FC Hegelmann]]**
* A lyga: TBA
; asmeniniai pasieikimai
* (būsimas įvykis)

## Išnašos

## Nuorodos
* alyga.lt svetainė
* Transfermarkt
* Globalsportsarchive
* lietuvosfutbolas.lt
Kazachstano futbolas 2022 m.

**[[Kazachija|Kazachijos]] futbolo varžybos [[2022]] m.**
*  prasidėjo 2022 m. kovo 5 d., baigėsi 2022 m. lapkričio 6 d.;
* s turnyras prasidėjo 2022 m. pavasarį, o finalas įvyko 2022 m. lapkričio 12 d.

## [[Kazachstano futbolo supertaurė|Supertaurės rungtynės]]
* Rungtynėse dėl **[[Kazachstano futbolo supertaurė|Supertaurės]]** įvyko Astanos Arenoje, Nur Sultane.
----

* FK Tobol nugalėjo varžovus rezultatu 2:1 ir tapo Supertaurės laimėtojais.

## 2022 m. Premjer lyga
* **Premjer lyga** – aukščiausioji futbolo lyga. Dalyvavo 14 komandų.
* Domantas Antanavičius rungyniavo FK Atyrau.

Komandos 2022 m. sezone

Pokyčiai:

### Galutinė lentelė

## 2022 m. Pirma lyga
* **Pirma lyga** – antros pakopos futbolo pirmenybės šalyje.
Dalyvavo 14 ekipų:
* FK Okžetpes Kôkšetau;
* FK Kajsar Ķyzylorda (Kyzylorda);
* Kajrat-Žastar (Kajrat jaunimo ekipa);
* Žetìsu FK Taldyķorǵan;
* FC Kyran (*Šymkentas*);
* FK Taraz Karatau (FK Taraz jaunimo ekipa);
* FK Ženis (*[[Astana]]*);
* FC Ekibastuz Pavlodar;
* FC Yassi (*[[Turkistanas (miestas)|Turkistanas]]*);
* FK Akademija Ontustik (Šymkentas);
* FK Astana jaunimo ekipa;
* Igilik FK (Karatau);
* Şahter-Bolat FK (Temirtau);
* FK Bajkonur Ķyzylorda (Kyzylorda).

### Galutinė lentelė
* Okžetpes tapo 2022 m. Pirmos lygos nugalėtojais.

## 2022 m. Kazachijos moterų futbolo lyga
* 2022 m. aukščiausioje Kazachijos moterų futbolo lygoje rungtyniavo 6 ekipos.
* BIIK-Kazygurt apgynė šalies čempionių titulą.

## 2022 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* Kazachijos futbolo taurės turnyro finalas įvyko 2022 m. lapkričio 12 mėn.
### Finalo rungtynės
----

* **[[SK Ordabasy Šymkent|Šymkento „Ordabasy“]] nugalėjo varžovus pratęsimo metu ir iškovojo trofėjų.**
-----

## Išnašos

## Nuorodos
* Federacijos Oficiali svetainė (kazahiškai) 
* Soccerway (2022 m. Premjer lyga)
* Soccerway (2022 m. Pirma lyga)
* Soccerway (2022 m. Taurės turnyras)
* Soccerway (2022 m. moterų aukščiausia lyga)
* Soccerway (2022 m. moterų futbolo taurė)
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
: Pirmos lygos sezonai
Stevan Jelovac

**Stevanas Jelovacas** (; 1989 m. liepos 8 d. – 2021 m. gruodžio 5 d.) – Serbijos krepšininkas, puolėjas.

## Profesionalo karjera
Jelovacas pradėjo savo profesionalo karjerą „Vizuros“ krepšinio klube.. Vėliau paliko Mega klubą ir pasirašė sutartį su „Crvena zvezda“, kurioje žaidė iki sezono galo. 2010 m. liepos 19 d. pratęsė kontraktą su Zvezda komanda. Lapkričio 16 d. kontraktas su „Zvezda“ buvo nutrauktas ir Jelovacas sugrįžo į „Mega“ komandą iki 2010–2011 m. sezono pabaigos.

2011 m. birželio 15 d. Jelovacas pasirašė sutartį su „Antalijos“ klubu 2011–2012 metų sezonui.

2012 m. liepos 10 d. Jelovacas pasirašė dvejų metų sutartį su „JuveCaserta“. Tačiau šiai sutarčiai nepasibaigus, ji nutraukta po pirmojo sezono.

2013 m. liepos 31 d. Jelovacas sudarė kontraktą su „Lietuvos ryto“ krepšinio komanda 2013–2014 m. sezonui.

2014 m. liepos 4 d. Jelovacas pasirašė vienerių metų sutartį su Ispanijos klubu „CAI Zaragoza“. 2015 m. birželio 13 d. kontraktas su „Zaragoza“ buvo pratęstas dar vienam sezonui.. Liepos mėnesį jis prisijungė prie Dalaso „Mavericks“ komandos 2016 m. NBA vasaros krepšinio lygai. Liepos 27 d. sudarytas naujas kontraktas su „Zaragoza“ ekipa 2016–2017 m. sezonui.

2017 m. liepos 13 d. Stevanas Jelovacas prisijungė prie Rusijos „Nižnyj Novgorod“ klubo 2017–2018 m. sezonui. Su Rusijos klubu rungtyniaudamas VTB lygos varžybose į Talino „Kalev“ krepšį įmetė 49 taškus (8/12 dvit., 6/10 trit., 15/17 baudų), atkovojo 15 kamuolių ir surinko 55 naudingumo balus, taip pamušdamas VTB lygos rezultatyvumo ir naudingumo rekordus. Vėliau žaidė Vokietijos Bambergo „Brose“., Turkijos „Gaziantep“.

2020 m. birželio 8 d. prisijungė prie „San-en NeoPhoenix“ klubo, rungtyniaujančio Japonijos B lygoje. Kitais metais Jelovacas grįžo rungtyniauti į Europą ir prisijungė prie Atėnų „AEK“.

2021 m. lapkričio 14 d., treniruotės metu, Stevanas Jelovacas patyrė insultą, o gruodžio 5 d., būdamas 32 metų amžiaus, mirė gimtajame Novi Sade nuo insulto sukeltų komplikacijų.

## Šaltiniai
Kinkupiai

**Kinkupiai** – buvęs kaimas Akmenės rajono savivaldybėje, 1 km į rytus nuo Kinkių I.

## Gyventojai

## Šaltiniai
Vydaučiai

**Vydaučiai** – buvęs kaimas Akmenės rajono savivaldybėje, 7 km į šiaurės rytus nuo Naujosios Akmenės.

## Gyventojai

## Šaltiniai
Aitvariškiai

**Aitvariškiai** – buvęs kaimas Alytaus rajono savivaldybėje, 5 km į šiaurės rytus nuo Simno.

## Gyventojai

## Šaltiniai
Dembuvka (Alytus)

**Dembuvka** – buvęs viensėdis Alytaus rajono savivaldybėje, 9 km nuo Alytaus.

## Gyventojai

## Šaltiniai
Jaunonys

**Jaunonys** – buvęs kaimas Alytaus rajono savivaldybėje, 5 km į šiaurės rytus nuo Butrimonių. Šiaurėje išlikęs Jaunionių kaimas Prienų rajone. 

## Gyventojai

## Šaltiniai
Šilai (Akmenė)

**Šilai** – buvęs kaimas Akmenės rajono savivaldybėje, 3 km į pietvakarius nuo Vegerių, prie pat sienos su Latvija.

## Gyventojai

## Šaltiniai
Jociūnai (Miroslavas)

**Jociūnai** – buvęs kaimas Alytaus rajono savivaldybėje, 11 km nuo Miroslavo, dabar pietinė Balkasodžio kaimo dalis, esanti kairiajame Nemuno krante. Jociūnai dešiniajame Nemuno krante priklauso Raitininkų seniūnijai. Kaime stovi mauzoliejinė Jociūnų koplyčia.

## Istorija

Šiose vietose XIX a. buvo Jociūnų dvaras, priklausęs Jociunskiams.

## Gyventojai

## Šaltiniai
Sibiriškės

**Sibiriškės** – buvęs kaimas Alytaus rajono savivaldybėje, 5 km į vakarus nuo Pivašiūnų.

## Gyventojai

## Šaltiniai
Markéta Davidová

**Marketa Davidova** (, g. 1997 m. sausio 3 d. Jablonece prie Nisos, Čekijoje) – čekų biatlonininkė, pasaulio čempionė asmeninėse 15 km lenktynėse.

## Karjera
Pradėjo treniruotis slidinėjimo krosą. Nuo 2010 m. užsiima biatlonu. Čekijos rinktinėje nuo 2015 m. Nuo 2015 iki 2018 m. dalyvavo jaunių ir jaunimo čempionatuose, IBU taurėje. 2016 m. Nove Meste debiutavo pasaulio taurės varžybose, buvo 68 vietoje sprinte. 2018 m. debiutavo Pjongčano olimpinėse žaidynėse, užėmė 8 vietą mišrioje estafetėje. Tais pačiais metais sėkmingai pasirodė 2018 m. pasaulio jaunimo čempionate Otepėje (auksas persekiojimo lenktynėse ir sidabras sprinte). 2018–2019 m. sezone iškovojo savo pirmąjį Pasaulio taurės medalį – bronzą asmeninėse lenktynėse Pokljukoje ir pirmąją pergalę – auksą sprinte Antholce. 2019 m. debiutavo pasaulio čempionate Estešunde. 2020 m. pasaulio biatlono čempionate Antholce iškovojo bronzą mišrioje estafetėje, o 2021 m. pasaulio biatlono čempionate Pokljukoje – auksą asmeninėse 15 km lenktynėse.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]] ir [[Biatlono pasaulio čempionatas|Pasaulio čempionatų]] rezultatai.*
:***Lentelių duomenys atnaujinti 2026-03-22.*

## Šaltiniai

## Nuorodos
* Marketa Davidova, The Biathlon Family, IBU (angl.)
Aknystėlės (Anykščiai)

**Aknystėlės** – buvęs kaimas Anykščių rajono savivaldybėje, buvusi vakarinė Aknystėlių (Utenos rajonas) kaimo dalis.

## Gyventojai

## Šaltiniai
Antanava (Kavarskas)

**Antanava** – buvęs kaimas Anykščių rajono savivaldybėje, 8 km į vakarus nuo Kavarsko.

## Gyventojai

## Šaltiniai
Aukštakalnis (Skiemonys)

**Aukštakalnis** – buvęs viensėdis Anykščių rajono savivaldybėje, 3 km į pietryčius nuo Skiemonių.

## Gyventojai

## Šaltiniai
Bitaitis (Anykščiai)

**Bitaitis** – buvęs kaimas Anykščių rajono savivaldybėje, 5 km į šiaurės vakarus nuo Viešintų, vakariniame Juodbalės pelkės pakraštyje. Šiaurinė kaimo dalis išlikusi Kupiškio rajone.

## Gyventojai

## Šaltiniai
Būda (Anykščiai)

**Būda** (arba ***Būdos***) – buvęs kaimas Anykščių rajono savivaldybėje, 3 km į vakarus nuo Staškūniškio.

## Gyventojai

## Šaltiniai
Černiai (Anykščiai)

**Černiai** (arba ***Černaučizna***) – buvęs kaimas Anykščių rajono savivaldybėje, 9 km į pietryčius nuo Debeikių.

## Istorija

1928 m. kaime rastas Gudės lauko lobis. 

## Gyventojai

## Šaltiniai